
סכום התביעה: 
אינו ניתן להערכה – עד גובה סמכות בית המשפט 




          כתב תביעה

1. התובעת, ילידת 9.5.67, היתה בכל הזמנים הרלבנטיים לתביעה זו הנוהגת ו/או המשתמשת ברכב מס' 30-632-56  (להלן: "הרכב").

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.
3. ביום 26.1.17, בשעה 18:45 או בסמוך לכך, בחניה ברחוב אהוד מנור 15, בחולון, היה הרכב בו נהגה התובעת מעורב בתאונת דרכים וכתוצאה מכך נפגע התובעת ונחבלת בגופה (להלן:"התאונה").
רצ"ב אישור משטרה, תעודת ביטוח חובה ודו"ח שמאי מסומנים "1 - 3" ומהווים חלק בלתי נפרד מכתב התביעה.
4. לאחר התאונה טופלה התובעת בבית החולים אסף הרופא, בצריפין, שם אובחנו חבלות בראש, בברכיים, כף יד שמאל, בצוואר ובגב. לאחר קבלת טיפול רפואי ראשוני שוחררה התובעת לביתה בהמלצה להמשך מעקב רפואי, נטילת משככי כאבים, ביצוע טיפולי פיזיותרפיה ומנוחה.
רצ"ב תעודת חבר מיון ומכתב שחרור, מסומנים "4 - 10" ומהווים חלק בלתי נפרד מכתב התביעה.

5. התובעת אשר המשיכה לסבול מכאבים והגבלה בתנועות בצוואר, הגב, הברכיים ואגודל ימין, טופלה במסגרת הקהילה, הופנתה לביצוע בדיקות הדמיה, טיפולי פיזיותרפיה, נטילת משככי כאבים ומנוחה.
רצ"ב תעודות רפואיות, מסומנות "11– 22" ומהוות חלק בלתי נפרד מכתב התביעה.

6. בדיקת אולטרא-סאונד אשר כוונה לפרק כף יד שמאל הדגימה מרקם בלתי אחיד של גיד הפלקסור באצבע מס' 1. בדיקת אלטרא-סאונד אשר כוונה לברכיים הדגימה נוזל דו"צ בבורסה הסופרפטרלית, לחץ קל ב MCL (דו"צ) ובליטה קלה של המיניסקוס המדיאלי (דו"צ). התובעת ביצעה טיפולי פיזיותרפיה אינטנסיביים.
רצ"ב תעודות רפואיות, מסומנות "23 – 30" ומהוות חלק בלתי נפרד מכתב התביעה.
7. נוכח כאבים והגבלה בתנועות הצוואר, הגב והברכיים, כמו גם קושי ניכר בתפקוד הופנתה התובעת לביצוע טיפולי פיזיותרפיה נוספים, טיפולי רפואה משלימה והמשך מעקב רפואי.
רצ"ב תעודות רפואיות, מסומנות "31 – 63" ומהוות חלק בלתי נפרד מכתב התביעה. 
8. התובעת הופנתה לביצוע בדיקת הדמיה המכוונת לעמוד השדרי המותני בה הודגמו ספונדילוליזיס דו צידית בגובה 5L וספונדילוליסטזיס דרגה 1 בגובה 5L-1S. לתובעת הומלץ על שימוש בחגורת גב מותני והוחלט להפנותה למומחה עמוד שדרה וניתנו לה זריקות לשיכוך הכאב וטיפול תרופתי נרקוטי.
רצ"ב תעודות רפואיות, מסומנות "64 – 88" ומהוות חלק בלתי נפרד מכתב התביעה.
9. התובעת נבדקה ע"י ד"ר קנולר, מנהל המחלקה לניתוחי מוח ועמוד שדרה בבית החולים שיבא, אשר המליץ על טיפול במרכז לחבלות ראש ע"ש רקנאטי, על טיפול במסגרת מרפאת כאב, הידרותרפיה וMRI המכוון לעמוד השדרה הצווארי.
10. נוכח החמרה עזה בכאבים פונתה התובעת למרכז הרפואי שמיר ולאחר קבלת טיפול רפואי ראשוני שוחררה התובעת לביתה. 
רצ"ב תעודות רפואיות, מסומנות "89 – 104" ומהוות חלק בלתי נפרד מכתב התביעה.
11. בדיקת MRI אשר כוונה לעמוד השדרה הצווארי הדגימה בלט דיסק מרכזי עם לחץ על השק התקאלי משיק לקדמת החוט בגובה 4C-3C ובקע דיסק מרכזי וצדדי שמאלי מתון משיק לחוט משמאל בגובה 5C-4C.
רצ"ב תעודות רפואיות, מסומנות "105 – 107"  ומהוות חלק בלתי נפרד מכתב התביעה.
12. התובעת עובדת כגננת במשרד החינוך. עבודה פיזית מעצם טיבה וטבעה, הכרוכה באחריות רבה, מחמת התאונה ותוצאותיה מתקשה התובעת בביצוע עבודתה, היא נזקקת להפוגות ממושכות במהלכה ונגרמו לה הפסדי שכר.
13. מאז התאונה, סובלת התובעת מכאבים והגבלה בתנועות הצוואר והגב, מהקרנת הכאבים לגפיים, מכאבים והגבלה בתנועות הברכיים, מכאבי ראש וסחרחורות, מקושי בכיפוף והרמה, קושי בעמידה, ישיבה והליכה ממושכות, חוסר יציבות, קושי במעברים משינה כאובה ולא רציפה והטיפולים בה צפויים להימשך בעתיד.
14. לאחר התאונה ומחמת תוצאותיה נזקקת התובעת לשימוש מוגבר במוניות ולהסעות מיוחדות.
15. מאז התאונה ומחמת תוצאותיה מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.
16. להלן פירוט נזקי התובעת:

1. נזק מיוחד:
1) הפסדי השתכרות בעבר -                                                 150,000  ₪
2) עזרת הזולת בעבר -                                                       40,000   ₪
3) הוצאות רפואיות, רכישת משחות, תכשירים
ונסיעות לטיפולים בעבר -                  


   35,000   ₪
4) הסעות מיוחדות ושימוש מוגבר במוניות בעבר –               23,500   ₪     
2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר,  בראשי הנזק הבאים:

(1) הפסדי השתכרות בעתיד, על-פי  מידת מוגבלותה התפקודית של התובעת, או,   לחילופין, בהתאם לשיעור נכותה הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3) הוצאות רפואיות ונסיעות לטיפולים בעתיד.

(4) שימוש מוגבר במוניות בעתיד.
(5) פיצוי בגין נזקיה הלא ממוניים של התובעת.

17. הנתבעת חייבת לפצות את התובעת בהיותה מבטחת השימוש ברכב במועד התאונה.
18. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת. 
20. אשר על כן, מתבקש בית המשפט הנכבד להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.








            ___________________









אריאל פרייברג, עו"ד                                                                                                                                       

             ב"כ התובעת                                                                                          

